
נוהל שומע חופשי
עדכון יולי, 2026

הגדרת המעמד
"שומע חופשי" הוא אדם המבקש להשתתף בלימודים אקדמיים בקורס אחד או יותר, שלא במסגרת לימודים לתואר ובקורסים המיועדים לכך.
תנאי ההשתתפות והזכאות לאישור רשמי
· עם אישור רשמי: שומע חופשי המעוניין לקבל אישור רשמי על השתתפותו בקורס, חייב לעמוד בכל דרישות הקורס  לרבות הגשת תרגילים, עבודות ומעבר בחינות  ולשלם את עלות הקורס המלאה כפי שמצוין בטופס הרישום.
· ללא אישור רשמי: שומע חופשי שאינו מעוניין באישור רשמי, רשאי להירשם לקורס ללא תשלום, ואינו מחויב בהגשת מטלות או בהשתתפות בבחינות.
תקפות ומגבלות אקדמיות
· מעמד "שומע חופשי" אינו מקנה מעמד של סטודנט לתואר במרכז האקדמי רופין, אך כפוף לתקנון האקדמי ולתקנון המשמעת של המרכז.
· המעמד תקף לשנת לימודים אחת בלבד, ויש לחדשו מדי שנה.
· שיבוץ לשיעורים מתבצע על בסיס מקום פנוי בלבד, ובקורסים פרונטליים בלבד (ללא מעבדות, סיורים וכדומה).
· הרישום מבוצע ישירות מול מזכירות המחלקה או התכנית הרלוונטית, במסגרת הקיימת בלבד (ללא אפשרות לפיצול כיתות).
· סטודנט מן המניין במרכז האקדמי רופין אינו רשאי ללמוד קורסים במעמד "שומע חופשי".
מכסת נקודות זכות (נ"ז)
· כללי: ניתן ללמוד עד 8 נקודות זכות בקורסי תואר ראשון, ועד 4 נקודות זכות בקורסי תואר שני (לתלמידים בעלי תואר ראשון בלבד).
· בוגרי המרכז האקדמי רופין: רשאים ללמוד עד 12 נקודות זכות בקורסי תואר ראשון במעמד זה.
· בוגרי תואר ראשון מהפקולטה למדעי הים או מהמחלקה לפסיכולוגיה/מדעי ההתנהגות, המבקשים ללמוד קורסים בתואר אותו למדו, יפנו ישירות למזכירות המחלקה הרלוונטית לבחינת בקשתם.
שכר לימוד
· החל מ-1/10/2026 ייגבו 700 ₪ לכל נ"ז בתואר ראשון, ו-1000 ₪ לכל נ"ז בתואר שני.
· גובה שכר הלימוד יתעדכן בתקנון מחלקת שכר לימוד, והנוסח המחייב והמעודכן יופיע באתר המרכז.



טופס הרשמה ל"שומע חופשי" 
פרטי המועמד:
מספר ת"ז_________________      שם: ___________________________________
תאריך לידה ____/____/_____   מין ז / נ 
השכלה קודמת: אין / לימודי תעודה / הנדסאי/ /תואר ראשון / תואר שני / אחר
מען: עיר/ישוב _________________ רחוב  ____________________________________ מיקוד: _________________  טלפון: _________________ נייד: __________________
דואר אלקטרוני: __________________________________

השומע החופשי אינו נמנה עם תלמידי המרכז האקדמי רופין לתואר. קבלת סטודנט במעמד "שומע חופשי" אינה מהווה התחייבות כל שהיא מצד המרכז האקדמי רופין לקבלת הסטודנט ללימודי המשך בכל תואר אחר במוסד. שינוי המעמד מחייב עמידה בתנאי הקבלה הנהוגים ובסדרי ההרשמה בהתאם.
הצהרת הלומד
אני מעוניין/ת להירשם לקורסים המפורטים בטבלה בסטטוס (אנא ציין X):
□ שומע חופשי ללא אפשרות להיבחן (ללא עלות)
□ שומע חופשי - כולל עמידה בדרישות הקורס וקבלת גיליון ציונים (בתשלום)
□ הנני בעל תואר ראשון מוכר ממוסד להשכלה גבוהה (לנרשמים לקורסי תואר שני).


אני מודע לכך שהרישום לקורסים הינו על בסיס מקום פנוי בלבד.

אנא הקפידו למלא את כל הפרטים הנדרשים בטבלה:
	שם השיעור
	יום ושעה
	סמסטר
	שם המרצה

	
	
	
	

	
	
	
	

	
	
	
	



ידוע לי כי אם אבטל את לימודיי או אשנה את היקף התכנית אליה נרשמתי בטופס זה, עלי להודיעכם על כך בכתב במועדים שפורסמו באיגרת זו. 
שומע חופשי שיודיע על ביטול ההרשמה או הפסקת לימודיו:
· עד לפני פתיחת הקורס יהיה בהחזר מלא – אם שולם.
· במהלך השבועיים הראשונים – יהיה בהחזר מחצית שכר הלימוד של הקורס.
· לאחר השבועיים הראשונים – לא יהיה זכאי להחזר כספי.

לנרשמים בסטטוס הכולל עמידה בדרישות הקורס וגיליון ציונים - אני מתחייב/ת לשלם למרכז האקדמי רופין את שכר הלימוד שיושת עלי במלואו, במועדים שייקבעו על ידי המכללה. השיבוץ לקורסים יבוצע רק לאחר הסדרת התשלום.
ידוע לי כי ללא אישור הנבחן אותו ניתן להנפיק לאחר תשלום לא אוכל להיבחן ולקבל ציון בקורסים אותם אלמד.


תאריך: _____________________  		חתימה: ______________________

